Ananging tiyang ingkang sumêrêp kawontênanipun Porstênlandhên, tamtu mangrêtos bilih sadaya-sadaya punika gumantung dhatêng wêwatêkanipun wêwakilipun guprêmèn, (residhèn) kawontênan ingkang kados makatên wau angrandhatakên kamajênganipun para sèlêpbêstir. Manawi para sèlêpbêstir punika tansah dipun candhêt, kadospundi sagêdipun majêng rumaosipun gadhah têtanggêlan tuwin dêrêngipun angwontênakên ada-ada punapa-punapa.